Vhathu vhothe vhane vha dalela Madaka a Muvhuso vha do vha na vhudifhinduleli malugana na u tsireledzea havhoIyi laisentsi I nga si newe munwe muthu nahone I fanela u sumbedzwa kha muofisi munwe na munwe, pholisa kana muofisi o newaho maanda kana o tendelwaho u ita zwenezwo arali I tshi todea.
Munwe na munwe ane a dzhena kana a shumisa fhethu ha madaka ha Muvhuso u fanela u difara nga ndila yo tsireledzeaho nahone yavhudi na u dzhiela ntha vhanwe vhashumisi vha fhethu.
U dzhena kana u shumisa a ho ngo tendelwa vhukati ha 06:00 na 18;00 kha maduvha o tendelwaho, nga nnda ha u tshimbila kana u haika vhusiku.
Zwa vhumvumvusi, pfunzo, mvelele na zwa muya zwi nga itwa fhedzi fhethu ho sumbedzwaho (kha mimapa, thalutshedzo dza fhethu na kana kha maswao o sumbedzwaho fhasi na manwe maswao).
U dzhena kana u shumisa fhethu ha madaka ha muvhuso hu nga kha di si tendelwe nahone u vheiswa kana u bukiwa hu nga kha di khantseliwa nga Muhasho. Fhethu ha Madaka ha Muvhuso kana zwinwe zwipida zwaho zwi nga kha di valiwa uri zwi songo shumiswa nga vhathu nahone u fungiwa ha mililo fhethu ho sumbedzwaho hu nga kha di thivhelwa tshifhinganyana.
Phosho kana u thithiswa hune hu nga kwama vhanwe vhashumisi vha fhethu ha Madaka a Muvhuso kana phukha a ho ngo tendelwa.
U funga mililo a ho ngo tendelwa, nga nnda ha fhethu ho itelwaho zwenezwo. Mililo I songo fungiwa ya siiwa yo ralo hu si na muthu ane a khou thogomela, I fanela u dzimiwa nga murahu ha u shumiswa.
Tshikha kana zwithu zwi si na tshithu a zwo ngo fanela u siiwa, kana zwa latiwa fhasi fhethu ha Madaka a Muvhuso, nga nnda ha kha magokoko o itelwaho zwenezwo.
A hu na muthu ane a do tshinyadza tswayo, mikano, nothisibodo kana zwinwe zwifhato zwine zwa wanala fhethu ha Madaka a Muvhuso nga nnda ha thendelo.
A hu na muthu ane a do thithisa mishumo ya vhalanguli fhethu ha Madaka a Muvhuso, nahone a hu nga do vha na u dzhena hu songo tendelwaho fhethu hunwe na hunwe hune vhashumi vha khou shuma kana hune mitshini ya khou shuma.
Muthu munwe na munwe ane nga nnda ha thendelo a zwima kana a rea khovhe, a vhulaha phukha, zwinoni, zwikhokhonono, khovhe kana zwinwe na zwinwe zwi tshilaho u do vhonwa mulandu.
Zwigidi, dzimbado, misevhe, vhura na zwinwe zwithavhani zwa u zwima a zwo ngo tendelwa fhethu ha Madaka a Muvhuso, nga nnda ha musi hu na thendelo kana laisentsi ya u zwima.
Dzimmbwa na zwinwe zwifuwo zwa hayani na phukha a zwo ngo tendelwa fhethu ha Madaka a Muvhuso nga nnda ha dzibere, nahone arali dzo tendelwa u shumisa ndila dza dzibere.
U gammba, arali ho tendelwa, hu itiwa fhedzi kha masia a u gammba o sumbedzwaho, nahone nga murahu ha musi ho vha na mbadelo dzo teaho.
U lontshiwa hu songo tendelwaho, u fhufha kana u kavha ha mabupo, dzihelikhophutha, vhatambi vha mutambo wa u fhufha wo farelela tshithu tshi no nga khaithi (hang gliders), dzibaluni na dzipharashuthi zwo iledzwa fhethu ha Madaka a Muvhuso.
Muvhuso a u nga do vha na vhudifhinduleli kha u tshinyadzwa hunwe na hunwe hune ha itwa kha ndaka ya muthu ane a vha na laisentsi kana thendelo zwo itiswa nga zwo itwaho nga Muvhuso kana zwi tshi khou itelwa Muvhuso kana zwo itiswa nga zwinwe na zwinwe, nga nnda ha musi u tshinyadzwa honoho ho itiswa nga u sa londa ha vhashumi vha Muvhuso musi vha tshi khou shuma mishumo yavho.
Vhathu vhane vha dalela madaka a Muvhuso vha do vha na vhudifhinduleli kha u tshinyadzwa hune hu nga vha ho itiswa nga zwinwe na zwinwe zwo itwaho ngae kha zwibveledzwa zwa daka kana ndaka inwe na inwe ya Muvhuso.
U tshimbila dakani na u reila dzibaisigila, u gammba, ndila dza 4x4, u zwima, nyendo dza zwa mvelele na zwa muya na zwigwada zwi re na vhathu vha no khou talutshedza.
ARALI VHA NA MBUDZISO, KANA VHA TSHI TODA MIMAPA KANA MANWE MAFHUNGO, VHA HUMBELWA URI VHA KWAME.Muofisi o vhewaho/o nangiwaho?
Kha vha sedze mutevhe wa zwine zwa itiwa kha Adendamu.
U ya nga Khethekanyo 19&20 ya Mulayo wa Madaka a Lushaka, wa 1998 (Mulayo 84 wa 1998), u dzhena kana u shumisa Madaka a Muvhuso hu itiwa fhedzi kha masia o sumbedzwaho kha mapa wo nambatedzwaho (na kana o talutshedzwaho) nahone u ya nga milayo yo netshedzwaho. Vha khou humbelwa uri vha dzhiele nzhele uri hunwe u iledzwa ho dadziswaho kha iyi milayo hu nga kha di shumiswa na hunwe fhethu ha madaka, sa zwe zwa sumbedziswa zwone na kha tswayo, mimapa, zwibugwana, kana manwe mafhungo ane a wanala kha vhathu.
Iyi laisentsi I shumiswa kha lushaka lwa thendelo dza u dzhena dzi tevhelaho sa zwe dza sumbedziswa zwone nga muhumbeli, zwi tshi ya nga zwishumiswa zwine zwa vha hone kana nyito dzo fhambanaho dzine dza tendelwa. Milayo, dzilaisentsi na mbadelo zwa u dadzisa zwi nga kha di todiwa muofisi wa madaka a Muvhuso kana muhulwane wawe zwa malugana na zwine zwa itwa kha khethekanyo 2; na zwinwe zwithu zwine zwa itwa nga tshigwada tshihulwane tsha vhathu (vhane vha fhira 20); na kha khumbelo malugana na u ita zwithu zwine zwa si vhe na zwishumiswa kana fhethu ho nangiwaho hune zwa do itwa hone. Fhethu ha zwa muya kana ha zwa mvelele hu shumiswa kana hu dzhenwa fhedzi nga zwinwe zwigwada kana vhathu vho sumbedzwaho kana zwo buliwaho.
Zwa u dimvumvusa zwine zwa sa tou thithisa nga maanda mupo hune ha vha na zwishumiswa zwa vhathu vhothe, na pfunzo ya vhupo.
Zwithu zwine zwa itwa zwa u takadza na zwa mabindu zwine zwo khetheaho?